211 



LYTHR ACE AE : ADENARIA-DODECAS. 



212 



puberuli Yel pubescentes ; pbophylla ovata Tel oblonga, sessiles, tan- 

 quam in pedunculi apice conferta. Calyx 27,-5 mm. longus, ut caulis 

 vestitus. Petala calycem longitudine circiter aequantia, cuneata , ob- 

 longa vel lanceolata, versus apicem obtusiusculum angustata, sordide 

 albida. STYLUS glaber vel basi villosiusculus. FfiUCTUS saepe rubro- 

 coloratus. Cetera in description generis. 



In Columbia vulgo „Chaparral u appellatur, ex cl. Tbiana. 



Habitat var. a. in Peruvia, Columbia et in Brasilia, ubi coliecta a 

 Patr. de S. Manso sub n. 32 in provincia Mato Grosso ad Cuiabd et a 

 Pohlio (sine num.); var. @. in Venezuela, Columbia, Peruvia, Bolivia et 

 in Brasilia: Martius Hb. Fl. Bras. n. 648; var. j\ in Columbia, Peruvia 

 et in Brasilia, ubi coUecta est in fruticetis umbrosis prope Borba prov. 

 Para a cl. Biedel (n. 1340). 



Obs. I. Exemplaria brasiliensia et pleraque peruviana, ceteris 

 robustiora, foliis majoribus, floribus amplioribus saepe pentameris gaudere 

 solent. 



Obs. II. Species 4 adhuc descriptae cur in unam conjungendae 

 »int , paucis exponere liceat. Species suas cl. Kunth hisce dis- 

 tinguit characteribus : Ad. floribunda foliis subcoriaceis, viridibus, subtus 

 pubescentibus ; Ad. purpurata , arbor 2 — 3-orgyalis , foliis subcoriaceis, 

 purpuratis, angustato-acuminatis , glabris subglabrisve ; Ad. grisleoides, 

 arbor foliis tenuissime membranaceis, viridibus, acuminatis glabris gaudet ; 

 specierum earundem omnium stamina esse exserta affirmat (Kunth), 

 quum Ad. parvifoliae Hook, fruticosae folia subcoriacea glabra stamina- 

 que inclusa attribuantur. 



Ipse vidi formas inter Adenariam floribundam et purpuratam inter- 

 medias plures , quam formas quae aut ad hanc aut ad illam exacte re- 

 ferri possint ; observantur saepissime folia purpurascentia sed subtus 

 manifesto pubescentia, folia viridia sed subtus subglabra, foliorum indu- 

 mentum maxime variabile, in floribus nullum discrimen. 



Adenariae grisleoidis specimina Eunthiana in herbario Eegio Bero- 

 linensi asservata cbaracteres supra memoratos nullo modo praebent; sunt 

 enim folia parum tenuiora quam in speciebus praecedentibus ; sunt prae- 

 terea stamina inclusa! Quare nullum inter Ad. parvifoliam et Ad. gris- 

 leoidem discrimen, nisi forsan ilia fruticosa, haec arborea; verisimillime 

 vero est, eandem posse speciem nunc frutescere nunc arborescere. 



Accedit quod in exemplaribus haud dubie ad Ad. floribundam seu 

 ad Ad. purpuratam referendis saepissime folia tenuiter membranacea ob- 

 servantur; quamobrem persuasum nobis est, hunc characterem in genere 

 nostro ad species sejungendas nullius esse momenti. 



Intelligitur, Ad. purpuratam cum Ad. floribunda, staminibus exsertis 

 gaudente, conjungendam esse, eodem modo Ad. parvifoliam cum Ad. 

 grisleoide , staminibus inclusis gaudente. Praeter stamina nullum inter 

 Ad. floribundam et Ad. grisleoidem discrimen exstat. 



At mirandum est, Ad. floribundae stylum staminibus constanter 

 esse breviorem, quod in Lythraceis nunquam invenitur nisi in Deeodonte 

 et in Lythri Botalaeque speciebus dimorphis trimorphisque ; immo stylus 

 stamina saltern post anthesin superat. Adde quod in Ad. grisleoide sty- 

 lus staminibus multo longior, filamenta tenuia, brevia, antherae purvae, 

 ovarium vero saepe robustum ; in Ad. floribunda filamenta longiora, duplo 

 crassiora, antherae duplo majores, ovarium plerumque debile. Collegit 

 denique cl. Mandon sub n. 648 (nee minus Matthews sub n. 824, 

 Teiana sub n. 3841) exemplaria ne minimo quidem charactere inter sese 

 diversa, nisi staminum stylique longitudine. 



Nee diutius dubitari potest , Ad. grisleoidem cum Ad. floribunda 

 conjungendam esse; quae igitur revera tres florum formas — supra 

 forsan minus recte duas diximus — praebet : 



1) stamina longa, ovarium debile, stylus brevis. 



2) stamina longa, ovarium robustum, stylus brevis. 



3) stamina brevia, ovarium robustum, stylus longus. 



Neque vero ad Lythri alati aliorumque instar dimorphos esse flores 

 putemus ; immo dicamus , in Ad. floribunda flores nunc ovario debiliore 

 staminibusque robustioribus submasculos, nunc ovario robustiore stami- 

 nibusque debilioribus subfemineos esse. 



VI. DODECAS Linn. fil. 



DODECAS Linn. fil. Suppl. 36; DC. Prodr. 111. 91; Endl.Gen. 

 pi. 1202; Benth. et Hook. Gen. pi. 1. 780; Em. Mey. Act. soc. 

 nat. cur. Bonn. XII. 800; Grisel. Fl. Brit. West-Ind. Isl.270. 

 — CRENEA Aublet Guian. I. 523. t. 209; Lam. III. t. 407; 

 G. F. W. Mey. Prim. Esseq. 186; DC. I. c 90; Endl. I. c. 



1201. 



FLORES 4-meri, regulares, parvuli. CALYX 8 — 

 plurinervius, membranaceus, late turbinato-campanu- 

 latus, persistens, tubo post anthesin semigloboso, lobis 

 deltoideis, tubo aequalibus subbrevioribusve, appendi- 

 cibus nullis, intus glaber. PETALA 4, rotundata, inter 

 lobos inserta, in alabastro inflexa et corrugata, albida, 

 penninervia. STAMINA tubo medio uniseriatim in- 

 serta, 12 — 15, singulis binis ternisve petalo sepaloque 

 cuivis oppositis; FILAMENTA tenuia, lobos aequantia 

 vel triente superantia; ANTHERAE cordato-oblongae, 

 basi affixae, erectae, margine longitudinaliter dehis- 

 centes, connectivo angustissimo. OVARIUM liberum, 

 sessile, globosum, inclusum, 4- (raro 5-) loculare, 

 loeulamentis episepalis, dissepimentis tenuissimis, PLA- 

 CENTA loculorum angulo centrali adnata; OVULA nu- 

 merosa, anatropa; STYLUS ovarium duplo triplove 

 superans, staminibus aequalis vel paullo longior. 

 FRUCTUS globosus, calyce cinctus, styli decidui basi 

 persistente apiculatus, tenuissime membranaceus, ima 

 basi placenta inferne 4-alata 4-locularis, ceterum dis- 

 sepimentis diremptis unilocularis, indehiscens ; placenta 

 clavata. SEMINA fructum exacte implentia, subfalcata, 

 subascendentia, trigono-prismatica, facie convexa fusca, 

 faciebus 2 concavis albida, testa coriacea, apice in 

 appendiculum brevem ascendentem producta. EMBRYO 

 tenuis; COTYLEDONES anguste ellipticae, nullo modo 

 cordatae; RADICULA longiuscula, teres. 



Reebae vel FBUTICULI glaberrimi, CAULIBUS sim- 

 plicibus vel parce ramosis ramisque tetragonis, ad an- 

 gulos subalatis; foliis decussatis , breviter petiolatis 

 sessilibusve , saepissime subspathulatis obtustssimis sub- 

 uninerviis, rarius elliptico-lanceolatis manifeste penni- 

 nerviis; flobibus axillaribus solitariis vel dichasia 

 1 — 3( — 5)-flora efformantibus , pedicellis longiusculis, 

 tetragonis, simplicibus vel e prophyllis flores later ales 

 emittentibus , infra apicem prophylla parva opposita 

 gerentibus. 



Obs. I. Foliis rejectis, sed ima petiolorum basi persistente, caulis 

 ramique vetustiores ad nodos opposite tuberculati sunt. 



Obs. II. Semina ea quae eodem loculamento includuntur, non so- 

 lum inter se sed etiam cum quarta placentae parte ita cohaerent, ut 

 omnia simul tanquam massa unica e fructu removed possint. Semina in 

 sicco laevia, madefacta demum hispidula. 



Obs. III. Dichasia interdum 2 in eadem axilla, altero (inferiore) 

 accessorio, observantur in Dodecade maritimo. 



